Periferieininga Lárisa

Periferieininga Lárisa (gresk Περιφερειακή ενότητα Λαρίσας, Periferiakí enótita Larísas) er ei periferieining i Hellas i periferien Thessalía. Hovudstaden i periferieininga er byen Lárisa. Periferieininga vart oppretta som eit prefektur i 1881 etter krigen då Thessalía vart ein del av Hellas. Fram til 1947 inkluderte prefekturet Magnisía.

 Administrativ inndeling 

Tidlegare var Lárisa eit prefektur. Frå 2011 er periferieininga delt inn i sju kommunar.

 Periferieining  Kommune  Tidlegarekommune  Postnummer  Retningsnr Lárisa  Elassóna  Elassóna  402 00  24930-2   Livádi  400 02  24930-41   Andikhásia  400 01  24930-51   Ólymbos  40200  24930-61   Potamiá  401 00  24920-91   Sarandáporo  402 00  24930-93   Verdikoúsa  400 05  24920-81   Karyá  402 00  24920-91   Tsaritsáni  402 00    Týrnavos  Týrnavos  401 00  24920-2   Ambelónas  404 00  24920-31  Témbi  Káto Ólymbos  400 07  24950-4   Makrykhóri  400 06  24950-2   Gónni  400 04  24950-31   Néssonas  400 06  24950-51   Ambelákia  400 04  24950-93  Ajá  Ajá  400 03  24940-2   Lakéria  400 03  24940-71   Evryménes  400 07  24950-91   Melívia  400 03  24940-51  Lárisa  Lárisa  410 til 414  2410 - 2 til 6   Jánnouli  415 00  2410-59   Kiláda  415 00  2410-81  Kilelér  Kilelér  415 00  2410-73   Níkea  415 00  2410-9   Krannónas  415 00  2410-75   Platýkambos  400 09  2410-54 og 97   Arménio  415 00  2410-7  Fársala  Fársala  403 00  24910-2   Enippéas  403 00  24910-71   Nartháki  403 00  24910-93   Polydámandas  403 00  24910-9

 Geografi 
Lárisa er den nest største periferieininga i Hellas, og berre Etoloakarnanía er større. I Lárisa ligg mellom anna Témbidalen og den nordaustlege delen av elva Piniós. Det høgaste fjellet i Hellas, Ólymbos, ligg delvis i periferieininga og har ei høgd på 2 917 moh. Klimaet er meir kontinentalt enn nokon annan stad i Hellas, men lågareliggande område har middelhavsklima med tørre og varme somrar og milde til kjølige vintrar. Temperaturrekorden i periferieininga er 45,2 °C på det varmaste og -21,6 °C på det kaldaste. Lárisa er ofte det varmaste området i Hellas om sommaren, og det kaldaste om vinteren.

Det grensar til Kozáni i nordvest, Piería i nordaust (begge i Makedonia), Egearhavet i aust, Magnisía i søraust, Fthiótida i sør, Kardítsa i sørvest og Tríkala i vest. Sørlege, nordlege og nordvestlege område er skogkledd, medan Den thessaliske sletta dekkjer sentrale område.

 Historie 
Området rundt Lárisa var heimstad til pelasgianarane fram til det vart ein del av gresk kultur. Området vart invadert og styrt av Kongedømet Makedonia eit par hundreår seinare. Etter kvart tok Romarriket over etter den tredje makedonske krigen og mykje seinare vart det ein del av Austromarriket. På 1400-talet erobra Det osmanske riket området. Under den greske sjølvstendekrigen i 1821 prøvde grekarane å frigje området, men dei vart verande under osmanarane. Først i 1881 vart Lárisa og resten av Thessalía ein del av Hellas. Dei nordlege områda, inkludert Týrnavos, Elassóna, Sarandáporo, Témbidalen og Ólymbos vart ikkje invadert før balkankrigane i 1913. Eit av dei mest kjende slaga i krigane var slaget ved Sarandáporo der grekarane slo tyrkarane og enda femhundre år med tyrkisk undertrykking. Heile periferieininga vart då omsider gresk.

Under den gresk-tyrkiske krigen i 1920-1922 kom flyktningar til periferieininga og danna fleire landsbyar her. Nokre av desse voks opp til å verte byar.

 Klima 

Periferieininga har hovudsakleg middelhavsklima med varme somrar og milde vintrar. Temperert klima finn ein i høgareliggande område, og i fjella er det vanleg med snø om vinteren.

Byar og tettstader
Dei største byane og tettstadene i periferieininga er:
 Tettstad  Kommune  Folketal 2011Folketeljing 2011, revidert  Folketal 2021Folketeljing 2021 Lárisa  Lárisa  144 651  146 377 Týrnavos  Týrnavos  11 069  10 027 Fársala  Fársala  9 298  8 978 Jánnouli  Lárisa  7 885  8 160 Elassóna  Elassóna  7 338   7 182 Ambelónas  Týrnavos  6 083  5 590 Fálanna  Lárisa  3 987  3 823 Níkea  Kilelér  3 876  3 332 Ajá  Ajá  3 169  3 013 Livádi  Elassóna  2 244  2 079 Terpsithéa  Lárisa  1 992  1 967 Sykoúrio  Témbi  2 316  1 883 Gónni  Témbi  1 909  1 682 Platýkambos  Kilelér  1 804  1 603 Makrykhóri  Témbi  1 615  1 591 Khálki  Kilelér  1 805  1 554 Tsaritsáni  Elassóna  2 040  1 519 Pyrjetós  Témbi  1 463  1 373 Kranéa  Elassóna  2 691  1 346 Argyropoúli  Týrnavos  1 667  1 302 Damási  Týrnavos  1 380  1 164 Kritíri  Týrnavos  1 415  1 096 Verdikoúsa  Elassóna  1 812  1 038 Galíni  Kilelér  1 030  952

 Referansar 

 Kjelde 

Larisa

Larisa
Larisa